《阳台路 为阮亭题余氏女子绣高唐神女图》
清代·邹祗谟

巫山梦，浦兰含彩照，朝云神女。谁把纤秾长短，写出迁延徐步。

谁玉当时，玮态瑰姿，彩毫曾赋。梦来去。又瑶佩褰帷，杳不知处。

但见吴绫一幅，绣无双、鸿惊凤举。綵缥吹烟，香透缯云丝雨。

只描到使君，银钩小字，断肠千缕。大夫枕上依依，梦魂谁主。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。